জুসেফ আল-ইমাম
জুসেফ বাইজ আব্দুল হামিদ আল-ইমাম (আরবি: يوسف الإمام; জন্ম: ২৭ জুলাই ২০০৪; জুসেফ আল-ইমাম নামে সুপরিচিত) হলেন একজন সুয়েডীয়–ইরাকি পেশাদার ফুটবল খেলোয়াড়। তিনি বর্তমানে সুয়েডীয় ক্লাব অলিম্পিকের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন। ২০২১ সালে, আল-ইমাম সুইডেন অনূর্ধ্ব-১৮ দলের হয়ে সুইডেনের বয়সভিত্তিক পর্যায়ে অভিষেক করেছেন।